
R E F E R A T

privind stabilirea modului de informare publică prin difuzarea în direct pe posturi de televiziune la nivel local a şedinţelor de plen ale Consiliului Local Timişoara 
Pentru a stabili modul de informare publică a activităţii Consiliului Local al Municipiului Timişoara , Primăria Municipiului Timişoara are în vedere desfăşurarea proiectului "Participarea cetăţenilor la actul decizional”
.
Acest proiect îşi propune: 
-creşterea transparenţei activităţii Consiliului Local al Municipiului Timişoara;

-creşterea nivelului de responsabilitate a participanţilor la actul decizional de interes comunitar;

- implementarea unui program complex de interacţiune dintre cetăţenii municipiului Timişoara şi reprezentanţii administraţiei locale, la nivel decizional şi executiv;

- stimularea implementării democraţiei participative prin promovarea Consiliilor Consultative de Cartier, a Consiliului Consultativ al Tinerilor şi, respectiv, a Consiliului Consultativ al Minorităţilor Naţionale;

- fluidizarea comunicării/schimbului de informaţii între aleşii locali şi structurile descrise mai sus.
În vederea realizării scopului şi atingerii obiectivelor stabilite, Contractul de asociere va stipula o serie de activităţi cu derulare pe întregul parcurs a anului, după cum urmează: 
- Să difuzeze în direct şedinţele Consiliului Local Timişoara, întâlnirile conducerii Primăriei cu consiliile consultative de cartier şi dezbaterile publice iniţiate de Primăria Municipiului Timişoara pe marginea unor teme de larg interes public, în vederea maximizării transparenţei activităţii Consiliului Local şi a Primăriei Municipiului Timişoara, precum şi a societăţilor şi regiilor din subordinea acestora;
- Să mediatizeze întâlnirile Primariei cu Consiliile Consultative de Cartier, a Consiliului Consultativ al Tinerilor şi, respectiv, cu Consiliului Consultativ al Minorităţilor Naţionale;
- Să mediatizeze, inclusiv prin transmisie în direct, diverse dezbateri sau dialoguri între Primaria Municipiului Timişoara si cetăţeni;
- Să acorde sprijin direct organizării „Zilelor cartierelor”, întâlnirilor dintre reprezentanţi ai administraţiei şi structurilor de democraţie participativă din Timişoara şi oraşe partenere şi înfrăţite şi să acorde consultanţă pentru realizarea unor publicaţii de cartier coordonate de către Consiliile Consultative.

 Motivele pentru care se doreşte implemtarea acestui proiect sunt cele care vizează informarea cetăţenilor, cu obiectivitate şi promptitudine de către autoritatea locală, la nivelul municipiului Timisoara şi pentru asigurarea legalităţii, atunci când condiţiile concrete impun această stare de fapt şi de drept. Procesul de consultare realizat prin consiliile de cartier şi participarea la luarea deciziilor prin organizarea dezbaterilor publice au fost promovate în vederea stimulării spiritului civic al timişorenilor. În urma acestui tip de parteneriat, rezultatele pe termen mediu şi lung se vor regăsi în creşterea capacităţii de comunicare, sporirea gradului de civilizaţie şi a nivelului de trai în comunitate.
Prin urmare, propunem emiterea unei Hotarâri a Consiliului Local al Municipiului Timişoara prin care sa aprobe proiectul "Participarea cetăţenilor la actul decizional” si alocarea sumei de 70.000 lei pe toata durata anului 2014, de la bugetul local, din Subcap.67.02.05.50 "Alte acţiuni culturale", pentru acest proiect.
Alăturat anexăm toate documentele depuse pentru susţinerea proiectului de hotărâre de consiliu. 

